**EESTI DENDROLOOGIA SELTS**

21. 12. 2018

**DENDROLOOGILINE EKSPERTIIS RAE VALLA LOIGU TEE 16 KINNISTU KOHTA**

**ÜLDISELOOMUSTUS**

19-ndal detsembril läbi viidud välitööde käigus selgus, et antud kinnistul kasvavad puud on loodusliku tekkega . Tegemist on endiste talumaadega, ilmselt on siis olnud kunagi ammu endised karjamaad ja heinamaad. Geoloogiliste uuringute põhjal on siin mulla paksus 1-1.5 m ja all on paas, mis praktiliselt vett läbi ei lase. Pinnavesi koguneb sellistel aladel madalamatesse osadesse, kui seda oskuslikult ära ei juhita. Siin on tegemist endiste kõlvikutega, mis olid kraavitatud. Peale kraavisüsteemide hävimist on need alad olnud kaua aega juba üle ujutatud . Seda näitavad nende puude kõrged läbi mädanenud juurekaelad. Kohati kasvab puude all isegi pilliroog.

Siin kasvavad puud on kõik lühiealised puuliigid nagu värdlepp (*Alnus x pubescens*) sookask, (B*etula* *pubescens)* ja harilik haab(*Populus tremula).*

Sookased ja värdlepad asuvad grupiti ja üksikult läbi segi tervel kinnistul**.** Kinnistu idaservas servas kasvavad üksikud isetekkelised harilikud haavad. Kohati on puude all läbimatu pajuvõsa,

Puude keskmised diameetrid 14- 28 cm, kõrgused14-20 m.

Kuna vananedes väheneb puude vastupanuvõime seenhaigustele ja sellistes ebasoodsetes kasvukohtades eriti kiiresti, siis kannatavad kõik siin kasvavad puud tugevasti tuletaeliku (*Phellinus igniarius*), halli taeliku(*Ph.cinereus*), musta taeliku (*Ph.nigricans*) , hariliku haava puhul lisandub haavataeliku (*Ph. tremulae*) poolt põhjustatud tüvemädaniku all. Haigus esineb juba 30- 40-aastastel puudel. Puude tüvedes on juba ammu mädanik, mis ei lase toitaineid tõusta puu latvadeni. Puude tüvedes on suured õõnsused, värdleppade tüved on nagu seest tühjaks mädanenud torud.

Võrad on hõredad, oksad on igerikud, vonklikud, poolkuivanud ja kuivanud, suured kuivanud oksad asuvad juba puude latvades. Enamus puudest on lausa kuivanud või poolkuivanud ladvata puud, leidub mädanenud poolikuid puutüükaid, läbi mädanenud tüvesid maapinnal,seetõttu on siin kohati läbimatu padrik. Leidub tuulemurdu, viltuseid tüvesid teiste puude najal, sest neil puudel on pindmine juurestik ja kinnistu on suures osas avatud tuultele.

**KOKKUVÕTE**

**Antud kinnistul puuduvad täielikult säilitamist väärivad puud!**

**Need lausa soos kasvavad kõrgel juurekaelal asuvad läbimädanenud tüvedega puud on eriti ohtlikud ja mõjuvad ka ebaesteetiliselt.**

**Need puud, kellel tüves on juba aastaid mädanik, ei tooda ammu enam hapnikku, vaid süsihappe gaasi, võttes meie eest ära hapniku.**

Siin tuleb teha ettevaatlikult lage raie, sest osa neist puudest on juba kukkunud pikali, osa kukub iga tugevama tuulega juurde. Kõrge juurekaelaga puude kännud tuleb välja juurida, teha drenaaž ja täita pinnast vähemalt 1.5 m. Siis saab siia istutada uued, antud kasvukohta sobivad puud. Viljapuude kasvatamiseks tulen rajada kinnistutele kõrgemad terrassid, sest viljapuud on eriti tundlikud liigniiskuse vastu.

Asemele tuleb rajada uus haljastus, mis sobib antud kasvukohta. Hekiks sobib harilik kuusk (*Picea abies*), kes on pindmise juurekavaga ja talub hästi antud kasvukohta. Seda on näha kohati emal tee äärde istutatud puudest. Ilupuudena sobivad hariliku kuuse vormid, eriti ilusa jõulupuu oma aeda saab kuuse püramiidvormi ’Cupressina’ istutades . Lehtpuudest sobivad sellisesse kasvukohta kõik pihlaka ( *Sorbus s p. cv.)* liigid ja sordid. Vahtratest sobib kõige rohkem mägivaher (*Acer pseudoplatanus*).

Lugupidamisega

Eesti Dendroloogia Seltsi president

dendroloog Aino Aaspõllu

...........................................................................................

EESTI DENDROLOOGIA SELTS REG.80206313

TALLINN 12012 TEL 50 42 603

LEHISE 18 TEL 6 44 00 45